paragraph_text: Permoser je radio i kao modelar (preteča današnjeg dizajnera) za drezdensku radionicu Johanna Melchiora Dinglingera, dvorskog draguljara Augusta I. Najpoznatiji njegov rad iz ove suradnje su dvije figure Maora, koja je juvelir Dinglinger ukrasio draguljima. Permoser je napravio te figure iz vrlo ulaštenog Meissen porculana. Ove figurice kao i ostale porculanske figure iz serije - commedia dell'arte radionice Meissen, kopirale su brojne manufakture širom Europe.